Publication: Magyar Közlöny
Issue: MK-2000-92 (Year: 2000, Number: 92)
Era: 1990-2004
Section: 2. Az Alkotmánybíróság az Lr. kapcsán először azt vizsgálta, hogy az hatályosnak minősíthető-e. Az Lr. a lakbérhozzájárulásról szóló 4/1971. (II. 8.) Korm. rendelet (R.)
Paragraph Index: 190

2. Az Alkotmánybíróság az Lr. kapcsán először azt vizsgálta, hogy az hatályosnak minősíthető-e. Az Lr. a lakbérhozzájárulásról szóló 4/1971. (II. 8.) Korm. rendelet (R.) végrehajtási rendelete. A két rendelet együttes vizsgálata alapján megállapítható az, hogy az Lr. személyi hatálya azokra a személyekre terjed csak ki, akik nyugdíjasként részesültek 1971-ben lakbérhozzájárulásban. A rendelet ugyanis úgy rendelkezett, hogy lakbérhozzájárulásra a lakbéremelés által érintett kötött bérű lakás bérből, fizetésből élő kereső, szövetkezeteknél rendszeres munkát végző tagként kereső, nyugdíjas, illetőleg rendszeres ellátásban részesülő csökkent munkaképességű (a továbbiakban együtt: nyugdíjas), továbbá keresőképtelen bérlője (bérlőtársa, társbérlője, a továbbiakban együtt: bérlő), illetőleg a bérlő jogán a második kereső jogosult. Az R. 8. §-a azonban azt is előírta, hogy a kereső részére megállapított lakbérhozzájárulás összegét minden év január hó 1. napjától kezdődően a naptári évenként számított évi kereset, illetőleg az időbéreseknél és a havi díjasoknál (a továbbiakban együtt: időbéresek) a december havi besorolási bér és az egyéb kereset évi összegének figyelembevételével számított havi keresetnövekedés 25%-ával csökkenteni kell. Ez utóbbi rendelkezés eredményeképpen a kereső személyek bizonyos időn belül nem voltak többé jogosultak lakbérhozzájárulásra, vagyis a rendelet hatálya jelenleg csupán a nyugdíjasokra és keresőképtelen személyekre terjed ki. Minthogy az R. és az Lr. az 1971. évi 2000/92. szám egyszeri lakbéremelést voltak hivatottak ellensúlyozni, megállapítható, hogy e jogszabályok teljesedésbe mentek, s így már nincs mód arra, hogy a jogalanyok e jogszabályok alapján jogot szerezzenek. Az Alkotmánybíróság állandó gyakorlata szerint az ilyen jogszabály lényegében hatályát vesztette. (670/B/1997. AB határozat, ABH 1999, 600, 603.; 1239/B/1990. AB végzés, ABH 1991, 905, 906.; 298/B/1994. AB határozat, ABH 1994, 696, 700.; 880/B/1992. AB végzés, ABH 1996, 803, 804—806.) Mindezeket figyelembe véve az Alkotmánybíróság megállapította, hogy az Lr. 3. § (2) bekezdésének a) pontja alkalmazhatóságának hiányában az alkotmánybírósági eljárásban gyakorlatilag már nem tekinthető hatályos jogszabályi rendelkezésnek, ezért az Alkotmánybíróság annak alkotmányellenességét vizsgálni az Abtv. 1. § b) pontja szerinti hatáskörében nem jogosult, ezért az eljárást az Lr. tekintetében megszüntette. A határozat közzétételét az Alkotmánybíróság a közérdeklődésre tekintettel rendelte el. Dr. Németh János s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Erdei Árpád s. k., Dr. Harmathy Attila s. k., alkotmánybíró alkotmánybíró Dr. Holló András s. k., Dr. Kiss László s. k., alkotmánybíró előadó alkotmánybíró Dr. Kukorelli István s. k., Dr. Strausz János s. k., alkotmánybíró alkotmánybíró Dr. Tersztyánszkyné dr. Vasadi Éva s. k., alkotmánybíró Alkotmánybírósági ügyszám: 242/B/1995/14. A Köztársasági Elnök határozatai A Köztársaság Elnökének 128/2000. (IX. 8.) KE határozata rendőr dandártábornok szolgálati viszonyának megszüntetéséről A belügyminiszter előterjesztésére Lovász József határőr dandártábornok szolgálati viszonyát, érdemei elismerése mellett, 2001. március 15-i hatállyal — a fegyveres szervek hivatásos állományú tagjainak szolgálati viszonyáról

Source: https://magyarkozlony.hu/hivatalos-lapok/a721a7d696329b7cfec4f64a09dcb4e81152602b/dokumentumok/36297f54f04e2ebbc8b7ba3b1fc3104f3cd6111c/letoltes